Case ID: 1209558
Sentence 83: Məhkəmə iclasında şahid qismində dindirilmiş Şahid2 Şahid1 ifadəsinə uyğun eyni məzmunlu ifadə verərək, “Ələm” adlı şəxsin üzərində narkotik və psixotrop maddələr gəzdirməsi, saxlaması və istifadə etməsi barədə Binəqədi RPİ-nin 4-cü PŞ-nə daxil olmuş əməliyyat məlumatı ilə bağlı həmin şəxsin ifşa olunaraq yaxalanması məqsədi ilə yaradılmış əməliyyat qrupununtərkibində iştirak etdiyi, həmin əməliyyat qrupunun rəhbəri Şahid1 ilə birlikdə xx xxxxxx 2020-ci il tarixdə saat 19-05 radələrində Yasamal rayonu Ə.Əhmədov küçəsində “Bizim market” adlanan ticarət obyektinin qarşısında öz zahiri əlamətlərinə görə əməliyyat məlumatında göstərilən “Ələm” adlı şəxsə oxşar şəxsin gəlib yaxınlaşdığını görərək, ona yaxınlaşıb özlərini təqdim edib polis əməkdaşı olduqlarını ona bildirdikləri, həmin şəxsin özünü təqdim edərək Masallı rayon sakini Təqsirləndirilən şəxs olduğunu bildirdiyi, sonuncuya narkotik vasitələrin qanunsuz dövriyyəsində şübhəli olduğunu bildirərək onu Binəqədi RPİ-nin 4-cü PŞ-nə dəvət etdikləri, bu barədə rəhbərliyə məruzə edildikdən sonra Binəqədi RPİ-nin 4-cü PŞ-nin baş təhqiqatçısı, polis mayoru Natiq Teymurov tərəfindən onların və müdafiəçinin iştirakı ilə videoçəkiliş aparılmaqla Təqsirləndirilən şəxs üzərində şəxsi axtarış keçirildiyi, həmin zaman Təqsirləndirilən şəxs üzərində qeyri-qanuni əşya varsa təqdim etməsi təklif olunduğu, Təqsirləndirilən şəxs o zaman əynində olan cins şalvarının arxa cibindən bir ədəd kiçik elektron tərəzini, əynində olan dəri gödəkçəsinin iç sol tərəfində saxladığı şəffaf rəngli sellofan torbanı çıxararaq masanın üzərinə qoyduğu, həmin sellofan torbanı açıb yoxladıqda onun içərisində hər biri ayrı-ayrılıqda 102 ədəd ağ rəngli şəffaf sellofan parçalarından olan bükümdə, həmçinin 24 ədəd siqaret kağızından olan bükümdə cəmi 126 ədəd bükümdə ağ rəngli kristallardan ibarət psixotrop maddə olan metafetaminə bənzər kütlələrin, digər qara rəngli sellofanı açdıqda isə onun içərisindən cəmi 507 ədəd, qəhvəyi rəngli üzərində “M20” sözləri yazılmış narkotik vasitə olan metadona oxşar həbin, həmçinin qeyd ediln sellofan torbanın içərisindən şəffaf sellofan paketlərdə 74 ədəd bükümdə spesifik iyə malik narkotik vasitə heroinə bənzər kütlənin olduğunu, təhqiqatçının suallarına cavab olaraq Təqsirləndirilən şəxs həmin narkotik və psixotrop maddələri Masallı rayonunda şəxsiyyəti barədə dəqiq məlumatı olmadığı “Rəhman” adlı şəxsdən əldə edərək Bakı şəhərinə gətirdiyini bildirdiyi, Təqsirləndirilən şəxs üzərindən aşkar edilməklə içərisində narkotik vasitə və psixotrop maddələrə bənzər kütlələr olan həmin sellofan torba və elektron tərəzi ayrı-ayrə zərflərə qablaşdırılaraq möhür əksləri ilə möhürlənib götürüldüyü, bu barədə baş təhqiqatçı Natiq Teymurov tərəfindən protokol tərtib olunaraq onlara ucadan oxunduğu və bütün iştirakıçılar kimi Təqsirləndirilən şəxs və sonuncunun müdafiəçisinin heç bir etiraz billdirmədən həmin protokolu imzaladıqlarını, Təqsirləndirilən şəxs onlar tərəfindən saxlanılıb Binəqədi RPİ-nin 4-cü PŞ-nə aparıldığı və orada olduğu vaxt ərzində sonuncuya qarşı heç bir təsir və ya təzyiq göstərilmədiyini bildirmişdir.